Mahtisormus
Keski-Maassa taottiin kaksikymmentä Mahtisormusta. Eregionin haltiat takoivat niistä yhdeksäntoista Sauronilta opituilla taidoilla. Sauron esiintyi nimellä Annatar, "Lahjojen herra" ja hän käytti suunnitelmansa laatimisessa
hyväkseen haltiaseppien tiedonjanoa. Mahtisormuksia alettiin takoa noin 1500 Toista aikaa. Gandalf toteaa, että haltiat olisivat valmistaneet joukon vähäisempiä sormuksia opetellessaan taitoa. Sauron oppi samalla haltioiden taidot.
Keskiajan musiikki
Trubaduurit ja truveerit olivat säveltäjä-runoilijoita, joiden teoksia koottiin "chansonniersiksi", laulukirjoiksi, kutsuttuihin käsikirjoituksiin. Nykyaikaan saakka on säilynyt noin 2600 trubaduurirunoa, joista noin joka kymmenennen melodia tunnetaan, ja 2100 truveerirunoa, joista tunnetaan melodia noin kahdessa tapauksessa kolmesta. Trubaduuri- ja truveerirunous sai paljon vaikutteita arabialaisesta runoudesta, joka kulkeutui Etelä-Ranskaan maurien valloittaman Espanjan kautta. On jopa esitetty, että sanan "trubaduuri" juuret olisivat arabian kielen sanassa "tarab", joka tarkoittaa ilon siirtämistä.